b'\n_START_ARTICLE_\nTervasaaren paperitehdas\n_START_PARAGRAPH_\nTervasaaren paperitehdas on Valkeakoskella sijaitseva UPM-Kymmenen konserniin kuuluva paperitehdas, jossa on kaksi toiminnassa olevaa paperikonetta. Henkil\xc3\xb6st\xc3\xb6\xc3\xa4 on noin 350. Ty\xc3\xb6ntekij\xc3\xb6it\xc3\xa4 edustaa Paperiliiton Tervasaaren osasto 45._NEWLINE_Tehtaan yhteydess\xc3\xa4 toimi my\xc3\xb6s Tervasaaren sellutehdas. Vanhaan sulfiittimenetelm\xc3\xa4\xc3\xa4n perustuva SAP-sellulinja suljettiin vuonna 2007. T\xc3\xa4ll\xc3\xb6in investoitiin sulfaattisellutehtaaseen. Kuitenkin UPM ilmoitti 10.9.2008 suunnitelmasta sulkea sellutehdas vuoden 2008 loppuun menness\xc3\xa4. Sulkeminen vahvistettiin YT-neuvottelun j\xc3\xa4lkeen ja sellutehtaan tuotanto p\xc3\xa4\xc3\xa4ttyi 2008 lopulla. Sellutehtaan sulkemisen yhteydess\xc3\xa4 tehtaan henkil\xc3\xb6st\xc3\xb6n lukum\xc3\xa4\xc3\xa4r\xc3\xa4 v\xc3\xa4heni 166 henkil\xc3\xb6ll\xc3\xa4._NEWLINE_UPM-Kymmene Oyj myi voimapaperikone PK 7:n ruotsalaiselle Billerudille (Nyk. BillerudKorsn\xc3\xa4s) 1.6.2012 voimaan astuneella yrityskaupalla. BillerudKorsn\xc3\xa4s ilmoitti lopettavansa tuotannon linjalla 2016. Yhti\xc3\xb6 siirt\xc3\xa4\xc3\xa4 PK 7:n vuoden 2017 aikana Tervasaaresta BillerudKorsn\xc3\xa4s-konsernin Sk\xc3\xa4rblackan tehtaalle Ruotsiin, jossa sill\xc3\xa4 on oma sellutehdas. Siirtosuunnitelman johdosta tehtaalla aloitettiin YT-neuvottelun 25. elokuuta 2015.\n_START_SECTION_\nTehtaan rautatiekalusto\n_START_PARAGRAPH_\nTehdasalueella on rautatie, jossa aiemmin k\xc3\xa4ytettiin tehtaan omia vetureita. Nyky\xc3\xa4\xc3\xa4n vaihtoty\xc3\xb6t ja liikenn\xc3\xb6innin hoitaa VR Osakeyhti\xc3\xb6.'